Erkin Vohidovning janozasi bo‘lib o‘tdi

O‘zbekiston xalq shoiri, O‘zbekiston Qahramoni Erkin Vohidov 31-may, dushanba kuni “Chig‘atoy” qabristoniga dafn etildi. Shoir Muhammad Ismoil Facebook’dagi sahifasida dafn marosimidan fotolavha e’lon qildi.

“O‘zbek adabiyotining buyuk tog‘i, buyuk shoir, buyuk ustoz Erkin Vohidov olamdan o‘tdi. Hozirgina o‘zbek millatining bir buyuk farzandini ‘Chig‘atoy’ qabristoniga qo‘yib keldik. Janoza marosimida shoirning minglab muxlislari, do‘stu-birodarlari, qavmu-qarindoshlari qatnashdi”, — deb yozadi Muhammad Ismoil.
Eslatib o‘tamiz, Erkin Vohidov 30-may, yakshanba kuni uzoq xastalikdan so‘ng vafot etgan edi.